wickkiey/tamil-wikipedia-markdown huggingface dataset:
# புரோமின் நீர்



**புரோமின் நீர்** (Bromine water) என்பது ஈரணு புரோமின் நீரில் கரைந்துள்ள ஓரு கரைசலாகும். அதிகமான ஆக்சிசனேற்றம் செய்யும் பண்பைக் கொண்ட இக்கரைசல் அடர்த்தியான பழுப்பு நிறத்தில் காணப்படுகிறது. புரோமின் நீரின் மூலக்கூறு எடை 159.81, மற்றும் இதன் அடர்த்தி அடர்த்தி 1.307 கிராம்/மிலி ஆகும். புரோமின் வாயு மற்றும் நீராவியை நேரடியாக கலந்து வேதியியல் ஆய்வகத்தில் புரோமின் நீர் கரைசலை தயாரிக்கலாம். ஆனால் இது பாதுகாப்பான முறையல்ல என்பதால், நீர்த்த சோடியம் ஐப்போகுளோரைட்டு மற்றும் ஐதரோகுளோரிக் அமிலம் (HCl) முன்னிலையில் சோடியம் புரோமைடை (NaBr) சிதைத்து  புரோமின் நீர் கரைசலை தயாரிப்பது  மிகவும் வசதியான முறையாகும்.  

ஆலசனேற்றும் பொறிமுறையுடன் நீரிய சூழலில் புரோமினுடன் வினைபுரியும் பொருட்களுக்கான அங்கீகாரத்தின் வேதியியல் மதிப்பீடுகளில் இது பெரும்பாலும் ஒரு வினைப்பொருளாகப் பயன்படுத்தப்படுகிறது. முக்கியமாக 1 அல்லது அதற்கு மேற்பட்ட இரட்டை அல்லது மூன்று பிணைப்புகள் கொண்ட நிறைவுறாத கார்பன் சேர்மங்கள் புரோமினுடன் வினைபுரியும் பொருட்களாகும். புரோமின் நீருடன் நன்றாக வினைபுரியும் பொதுவான சேர்மங்கள் பீனால்கள், அல்கீன்கள், ஈனால்கள், அசிட்டைல் குழு, அனிலின் மற்றும் குளுக்கோசு முதலிஅனவாகும். கூடுதலாக, புரோமின் நீர் பொதுவாக இரட்டை சகபிணைப்பைக் கொண்ட ஆல்கீன் இருப்பதைச் சோதிக்கப் பயன்படுகிறது, புரோமின் நீருடன் வினைபுரிந்து, அதன் நிறத்தை தீவிர மஞ்சள் நிறத்தில் இருந்து நிறமற்ற கரைசலாக மாற்றுகிறது. சேர்மங்களில் ஆல்டிகைடு குழு இருப்பதைச் சரிபார்க்க புரோமின் நீர் பொதுவாகப் பயன்படுத்தப்படுகிறது. இந்த வினையில், புரோமின் நீரின் நிறம் நிறமற்ற (ஆக்சிசனேற்ற செயல்முறை) மஞ்சள் நிறமாக மாற்றப்படுகிறது.  

## மேலும் பார்க்கவும்
- புரோமின் சோதனை
# குளோரின் குண்டு


**குளோரின் வெடிகுண்டு** (Chlorine bomb) என்பது ஒரு சிறிய வெடிக்கும் சாதனமாகும். வெடிப்பை உருவாக்க வேதியியல் ரீதியாக உற்பத்தி செய்யப்படும் குளோரின் வாயு அல்லது ஐதரசன் குளோரைடு போன்ற மற்ற குளோரின் கொண்ட வாயுக்களின் அழுத்தத்தை இக்குண்டு வெடிப்பு பயன்படுத்துகிறது. பல்வேறு வகையான குளோரின் மாத்திரைகள் மற்றும் பிற வினையாக்கிகளால் நிரப்பப்பட்ட காற்று புகாத கொள்கலனைக் கொண்டு இது தயாரிக்கப்படுகிறது. இவ்வினை அழுத்தத்தில் ஒரு விரிவான அதிகரிப்பை உருவாக்குகிறது, இறுதியில் கொள்கலனை சிதைக்கிறது. வழக்கமாக, இத்தகைய சாதனம் பெரிய அளவில் தயாரிக்கப்படுவதில்லை, பெரும்பாலும் பொதுவான வீட்டுப் பொருட்களிலிருந்து தயாரிக்கப்படுகிறது.  

இத்தகைய சாதனம் ஓர் உலர் பனிக்குண்டை விட அதிகமான நச்சு மற்றும் அமிலத்திற்கு ஒரு மாற்றாகும். ஆனால் இது பொதுவாக இளைஞர்களால் கேளிக்கை மற்றும் பொழுதுபோக்கு பயன்பாட்டிற்கு தீங்கு விளைவிக்கும் நோக்கத்துடன் தயாரிக்கப்படுவது போன்றதில்லை. இருப்பினும், குளோரின வாயுக்கள் மற்றும் பயன்படுத்தப்படும் சம்பந்தப்பட்ட வினை பொருட்கள் உள்ளிழுப்பதில் இருந்து சுவாச பிரச்சனைகளை ஏற்படுத்தும். கண்ணீர் வாயுவைப் போலவே மற்ற சளி சவ்வுகளுக்கு<nowiki/>ம் காயம் ஏற்படுத்தலாம். இந்த வகை வெடிக்கும் சாதனங்களால் பெரும்பாலும் காயங்கள் காயப்பட்ட கைகள், குருட்டுத்தன்மை மற்றும் பிற கண் காயங்கள் ஏற்படுகின்றன.  

இரசாயன சாமான்யர்கள் மற்றும் சில பொது பாதுகாப்பு நிபுணர்களின் நம்பிக்கைக்கு மாறாக, அம்மோனியாவுடன் ஐதரோகுளோரிக் அமிலத்தின் வினையால் குளோரின் வாயு உருவாக்கப்படுவதில்லை, மாறாக அம்மோனியம் குளோரைடு உற்பத்தி செய்யப்படுகிறது. மேலும் அம்மோனியாவுடன் குளோரின் சோடியம் ஐப்போ குளோரைட்டின் வினையால் குளோரின் உருவாகாது. சோடியம் ஐப்போ குளோரைட்டின் வினையால் மோனோகுளோரமீன்,[[நைட்ரசன் முக்குளோரைடு மற்றும் இரசாயன வினையின் சூழ்நிலையைப் பொறுத்து பல நச்சு மற்றும் வெடிக்கும் பொருட்கள் உருவாகின்றன. ஆனால் தூய குளோரின் உருவாவதில்லை.
# கண்ணகி (2023 திரைப்படம்)


**கண்ணகி** என்பது 2023 இல் வெளிவந்த இந்தியத் தமிழ் நாடகத் திரைப்படமாகும். இப்படத்தை யசுவந்து கிசோர் இயக்கியிருந்தார். எம். கணேஷ், ஜே. தனுஷ் ஆகியோரால் இசுகை மூன் என்டர்டெயின்மென்ட் மற்றும் இ5 என்டர்டெயின்மென்ட் ஆகியவற்றின் கீழ் தயாரிக்கப்பட்டது. இப்படத்தில் கீர்த்தி பாண்டியன், வித்யா பிரதீப், அம்மு அபிராமி, சாலின் ஜோயா ஆகியோர் நடித்திருந்தனர். சான் ரகுமான் இசையமைத்த இப்படத்தில் ராம்ஜி ஒளிப்பதிவு மேற்கொண்டார். கே. சரத் குமார் படத்தொகுப்பு மேற்கொண்டார்.  

## கதைச்சுருக்கம்
சமூகத்தில் பெண்கள் எதிர்கொள்ளும் பிரச்சனைகள் இத்திரைப்படத்தின் கதைக்கருவாகும்.  

## நடிகர்கள்
- கலையாக அம்மு அபிராமி
- கீதாவாக கீர்த்தி பாண்டியன்
- நேத்ராவாக வித்யா பிரதீப்
- நதியாக சாலின் சோயா
- கலையின் தந்தையாக மயில்சாமி
- கலையின் அம்மாவாக மௌனிகா

## தயாரிப்பு
2021 ஆகத்து 17 இல் படத்தின் முதற் பார்வை சுவரொட்டியும் தலைப்பும் வெளியிடப்பட்டு அறிவிக்கப்பட்டது. படப்பிடிப்பு 2021 இல் தொடங்கியது. திரைப்படத்தின் முன்னோட்டம் 2023 திசம்பர் 2 அன்று வெளியிடப்பட்டது.  

## பாடல்கள்
கார்த்திக் நேதாவின் பாடல் வரிகளுக்கு சான் ரகுமான் இசையமைத்திருந்தார். முதல் தனிப்பாடலான 2023 சனவரி 16 அன்று வெளியிடப்பட்டது. இரண்டாவது தனிப்பாடலான நவம்பர் 2023 இல் வெளியிடப்பட்டது.
# வயலட்டு பீட்டர்சு


**வயலட்டு பீட்டர்சு** (*Violet Peters*) இந்தியாவைச் சேர்ந்த ஒரு தடகள வீராங்கனையாவார். 1954 ஆம் ஆண்டு நடைபெற்ற ஆசிய விளையாட்டுப் போட்டிகளில் கிறிசுட்டின் பிரவுன், இசுடெபி டி சோசா மற்றும் மேரி டி'சோசா ஆகியோருடன் 4 × 100 மீட்டர் தொடர் ஓட்டத்தில் 49.5 வினாடிகளில் ஓடி தங்கப் பதக்கம் வென்றார். இவர் மும்பையில் இருந்து வந்த ஆங்கிலோ-இந்திய குடும்பத்தைச் சேர்ந்தவராவார்.  

1954 ஆசிய விளையாட்டுப் போட்டியில் தங்கப் பதக்கம் வென்ற ஓட்டப்பந்தய வீரர் வயலட்டு பீட்டர்சு தன்னுடைய 86 ஆவது வயதில் மெல்போர்னில் காலமானார். நான்கு முறை இவர் தேசிய வெற்றியாளராகவும் இருந்தார்.
# இலாவி பிண்டோ



**இலாவி பிண்டோ** (*Lavy Pinto*) இந்தியாவைச் சேர்ந்த ஒரு தடகள வீரராவார். இலாவி தாமசு பிண்டோ என்ற பெயராலும் இவர் அறியப்படுகிறார். 1929 ஆம் ஆண்டு அக்டோபர் மாதம் 23 ஆம் தேதியன்று இவர் பிறந்தார். 1951 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இரண்டு தங்கப் பதங்களை வென்றார். 1952 ஆம் ஆண்டில் நடைபெற்ற கோடைகால ஒலிம்பிக்கு விளையாட்டுப் போட்டிகளிலும் இவர் கலந்து கொண்டார். He also competed in the 1952 Summer Olympics. இலாவி பிண்டோ பின்னர் அமெரிக்காவுக்கு குடிபெயர்ந்து சிக்காக்கோ நகரில் குடியேறினார். 2020 ஆம் ஆண்டு பிப்ரவரி மாதம் 15 ஆம் தேதியன்று தன்னுடைய தொன்னூறாவது வயதில் காலமானார்.  

## போட்டிகள்
| பங்களிப்பு |  |  |  |  |  |  |
| --- | --- | --- | --- | --- | --- | --- |
| 1952 | 1952 கோடைகால ஒலிம்பிக்கு | எல்சிங்கி, பின்லாந்து | 4ஆவது, எசு எப் 1 | 100 மீ | 10.94/10.7]] |  |
| 1952 | 1952 கோடைகால ஒலிம்பிக்கு | எல்சிங்கி, பின்லாந்து | 5ஆவது, எசு.எப் 2 | 200 மீ | 22.01/21.46]] | } |
# வள்ளியூர் சுப்பிரமணிய சுவாமி கோயில்



**சுப்பிரமணிய சுவாமி கோயில்** என்பது தமிழ்நாடு மாநிலத்தில் திருநெல்வேலி மாவட்டத்தின் வள்ளியூர் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். இக்கோயிலின் கருவறை, மலையைக் குடைந்து உருவாக்கப்பட்டு, பழமையான குடைவரைக் கோயில் என்ற பெருமையை இக்கோயில் பெற்றுள்ளது. சுமார் ஆயிரத்து ஐநூறு ஆண்டுகளுக்கு முன்பு கட்டப்பட்ட கோயில் இது. இது அகத்திய முனிவர் வழிபட்ட திருத்தலமாகும்.  

இக்கோயிலின் சுப்பிரமணிய சுவாமி கையில் தாங்கிக் கொண்டிருக்கும் வேலானது, வைரங்கள் பதிக்கப்பட்டவையாகும்.  

இந்து சமய சைவ அருளாளர் அருணகிரிநாதர் அருளிய 1,307 இசைப்பாடல்களைக் கொண்ட திருப்புகழ், இக்கோயிலின் பெருமைகளைப் பறைசாற்றுகிறது.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, வள்ளியூர் பகுதியில் இக்கோயில் அமைந்துள்ளது.  
## திருவிழா
ஆண்டு தோறும் சித்திரைத் திருவிழா இக்கோயிலில் சிறப்பாகக் கொண்டாடப்படுகிறது.  
## பராமரிப்பு
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.  
## தெய்வங்கள்
மூலவர் சுப்பிரமணியர், அவரது துணை வள்ளி, நடராசர் மற்றும் தட்சிணாமூர்த்தி ஆகியோர் இக்கோயிலில் அருள்பாலிக்கின்றனர்.  
## உசாத்துணைகள்
# நானோபக்ரசு



***நானோபாக்ரசு*** (*Nanobagrus*) என்பது தென்கிழக்கு ஆசியாவில் காணப்படும் பக்ரிடே கெளிறு மீன் பேரினமாகும். இப்பேரினத்து சிற்றினங்களும் அளவில் மிகச் சிறிய மீன்களாகும்.  

## சிற்றினங்கள்
இந்த பேரினத்தில் தற்போது ஏழு விவரிக்கப்பட்ட சிற்றினங்கள் உள்ளன:  

- *நானோபாக்ரசு அர்மேடசு* <small>(வைலண்ட், 1902)</small>
- *நானோபாக்ரசு பசுகசு* <small>(போப்டா, 1904)</small>
- *நானோபாக்ரசு இம்மாகுலேட்டசு* <small>எச்எச் என்ஜி, 2008</small>
- *நானோபாக்ரசு லெம்னிசுகாடசு* <small>எச்எச் என்ஜி</small><small>, 2010</small> .
- *நானோபாக்ரசு நெபுலோசசு* <small>எச்எச் என்ஜி</small> <small>& எச். எச். டான், 1999</small>
- *நானோபாக்ரசு இசுடெல்லடசு* <small>எச்எச் டான் & எச்எச் என்ஜி, 2000</small>
- *நானோபாக்ரசு டார்குவாடசு* <small>ஏ. டபுள்யு தம்சன், ஜெ. ஏ. லோபஸ், கேடிடாடி & பாஜி, 2008</small>
# கியோக் ஹீ என்ஜி

**கியோக் ஹீ என்ஜி** (*Heok Hee Ng*) சிங்கப்பூர் மீனியலாளர் மற்றும் சிங்கப்பூர் தேசியப் பல்கலைக்கழகத்தின் லீ காங் சியான் இயற்கை வரலாற்று அருங்காட்சியகத்தில் பல்லுயிர் ஆராய்ச்சியாளர் ஆவார். இவர் ஆசியக் கெளிறு மீன் வகைப்பாட்டியலில் நிபுணத்துவம் பெற்றவர். குறிப்பாக சிசோராய்டு கெளிறு மீன் குறித்து ஆய்வு செய்து வருகிறார். 2018 வரை 14 வகையான கெளிறு மீன்<nowiki/>களை கண்டுபிடித்துள்ளார்.  

## வெளியீடுகள்
என்ஜி பல ஆய்வுக் கட்டுரைகளை வெளியிட்டுள்ளார்.
# நல்துர்க்


**நல்துர்க்** (*Naldurg*), இந்தியாவின் மகாராட்டிரம் மாநிலத்தின் கிழக்கில் மரத்வாடா பிரதேசத்தில், தாராசிவா மாவட்டத்தில் உள்ள நகராட்சி ஆகும். இவ்வூரில் தாராசிவா குகைகள், நல்துர்க் கோட்டை, அரண்மனை, நல்துர்க் ஆறு, அணை மற்றும் அருவிகள் உள்ளது.  

இது மும்பை மாநகரத்திற்கு தென்கிழக்கே 447 கிலோ மீட்டர் தொலைவிலும்; மாவட்டத் தலைமையிடமான உஸ்மனாபாத்திற்கு தென்கிழக்கே 55 கிலோ மீட்டர் தொலைவிலும்; சோலாப்பூர்க்கு வடகிழக்கே 46 கிலோ மீட்டர் தொலைவிலும் உள்ளது.  
## புவியியல்
நல்துர்க் நகரம் கடல் மட்டத்திலிருந்து 566 மீட்டர் (1856 அடி) உயரத்தில் உள்ளது. இதன் அதிகபட்ச வெப்பம் 46° செல்சியஸ் மற்றும் ஆண்டு சராசரி மழைப்பொழிவு 760 மிமீ ஆக உள்ளது.  
## மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, நல்துர்க் நகரத்தின் மொத்த மக்கள் தொகை 18,341 ஆகும். அதில் ஆண்கள் 52% மற்றும் பெண்கள் 48% ஆக உள்ளனர். சராசரி எழுத்தறிவு 84.10% மற்றும் மக்கள் தொகையில் 6 வயதிற்குட்பட்டவர்கள் 15% ஆக உள்ளனர். மராத்தி மொழி பேசப்படுகிறது. பட்டியல் சாதியினரும் பட்டியல் பழங்குடியினரும் முறையே 11.61% மற்றும் 0.95% ஆகவுள்ளனர். இதன் மக்கள் தொகையில் இந்துக்கள் 52.21%, இசுலாமியர்கள் 42.36%, பௌத்தர்கள் 3.65%, சமணர்கள் 0.94% மற்றும் பிற சமயத்தவர்கள் 0.76% ஆகவுள்ளனர்.  
## இதனையும் காண்க
- தாராசிவா குகைகள்
# தாக்கிசூரசு



**தாக்கிசூரசு** (*Tachysurus*) என்பது கிழக்கு ஆசியாவில் காணப்படும் மற்றும் ஆப்பிரிக்காவில் புதைபடிவமாக காணப்படும் பக்ரிடே குடும்பத்தினைச் சார்ந்த கெளிறு மீன் பேரினமாகும். இந்த பேரினத்தில் தற்போது அங்கீகரிக்கப்பட்ட 13 சிற்றினங்கள் உள்ளன.  

- *தாக்கிசூரசு அர்ஜென்டிவிட்டடசு* <small>(ரீகன், 1905)</small>
- *தாக்கிசூரசு* பிராஷ்னிகோவி <small>(பெர்க், 1907)</small> - ப்ராஷ்னிகோவின் கெளிறு
- *தாக்கிசூரசு* துமெரிலி <small>(பிளீக்கர், 1846)</small> - சீன நீளமான கெளிறு
- *தாக்கிசூரசு புல்விட்ராகோ* <small>( ஜே. ரிச்சர்ட்சன், 1846)</small> - மஞ்சள் தலை கெளிறு அல்லது கொரிய காளை தலை
- *தாக்கிசூரசு* கெர்சென்சுடைனி <small>(பெர்க், 1907)</small> - கெர்சென்சுடைன் கெளிறு
- *தாக்கிசூரசு கோய்* <small>(ஜாக் பெல்லாக்ரின் & பேங், 1940)</small>
- † *தாக்கிசூரசு லாண்டனென்சிசு*
- *தாக்கிசூரசு* லாங்கிசுபினிசு <small>(நுயான், 2005)</small>
- *தாக்கிசூரசு* நைடசு <small>(சாவேஜ் & டாப்ரி டி தியர்சன்ட், 1874)</small>
- *தாக்கிசூரசு நுடிசெப்சு* <small>(சாவேஜ், 1883)</small>
- *தாக்கிசூரசு* சினென்சிசு <small>லேசிபேட், 1803</small>
- *தாக்கிசூரசு* ஸ்பைலோடஸ் <small>கி. ஹீ. என்ஜி, 2009</small>
- *தாக்கிசூரசு விர்கேடசு* <small>(ஒசிமா, 1926)</small>
# முகேஷ் குமார் (துடுப்பாட்டக்காரர்)


**முகேஷ் குமார்** (Mukesh Kumar பிறப்பு: அக்டோபர் 12, 1993) இந்தியத் துடுப்பாட்ட அணியின் துடுப்பாட்ட வீரர் ஆவார் . இந்தியன் பிரீமியர் லீக்கில் டெல்லி கேப்பிடல்ஸ் அணிக்காகவும், உள்ளூர்ப் போட்டிகளில் மேற்கு வங்காளத் துடுப்பாட்ட அணிக்காகவும் விளையாடுகிறார்.  

## ஆரம்ப கால வாழ்க்கை
முகேஷ் குமார் 12 அக்டோபர் 1993 இல் பீகார், கோபால்கஞ்ச் மாவட்டத்தில்<nowiki/>பிறந்தார் 2012ல் கொல்கத்தாவில் தானுந்து வியாபாரம் செய்து வந்த தந்தையின் வற்புறுத்தலின் பேரில் அங்கு சென்றார்.  

## தொழில் வாழ்க்கை

### உள்ளூர்ப் போட்டிகள்
2015-16 ரஞ்சிக் கோப்பையில் அக்டோபர் 30 அன்று தனது முதல் தரத் துடுப்பாட்டப் போட்டிகளில் அறிமுகமானார். 2015-16 விஜய் அசாரே கோப்பையில் 13 திசம்பர் 2015 அன்று பட்டியல் அ போட்டிகளில் அறிமுகமானார். 2015-16 சையது முஷ்டாக் கோப்பையில் 6 சனவரி 2016இல் இருபது20 போட்டியில் அறிமுகமானார்.  

## சர்வதேச வாழ்க்கை
செப்டம்பர் 2022 இல் தென்னாப்பிரிக்காவுக்கு எதிரான ஒருநாள் தொடருக்கான இந்திய அணியில் இடம்பெற்றார்.திசம்பர் 2022 இல், இலங்கைக்கு எதிரான பன்னாட்டு இ20 தொடருக்கான இந்திய அணியில் தேர்ந்தெடுக்கப்பட்டார். சூன் 2023 இல், மேற்கிந்தியத் தீவுகள் சுற்றுப்பயணத்திற்கான மூன்று வகையான போட்டிகளிலும் இந்திய அணியில் இடம்பெற்றார். சூலை 20,2023 இல்டிரினிடாட்டின் போர்ட் ஆஃப் ஸ்பெயின் குயிண்ஸ் பார்க் ஓவல் மைதானத்தில் நடைபெற்ற தொடரின் இரண்டாவது தேர்வுப் போட்டியில் இவர் அறிமுகமானார்.  

ஆகத்து, 2023 இல் டிரினிடாட்டின் தருபாவில் உள்ள பிரையன் லாரா அரன்கத்தில் மேற்கிந்தியத் தீவுகளுக்கு எதிரான தொடரின் முதல் போட்டியில் அறிமுகமானார்.
# முகமது இப்ராகிம் சாக்


சேக் **முகம்மது இப்ராகிம் சாக்** (*Mohammad Ibrahim Zauq*) (1790-1854) ஓர் உருதுக் கவிஞரும் மற்ருமாவார். இவர் " **சாக்** " என்ற புனைப்பெயரில் கவிதைகளை எழுதினார். மேலும் 19 வயதில் தில்லியில் உள்ள முகலாய அரசவைகளில் நீதிமன்றத்தின் கவிஞர் பரிசு பெற்றவராக நியமிக்கப்பட்டார். பின்னர் இவருக்கு கடைசி முகலாய பேரரசரும் இவரது சீடருமான பகதூர் சா சஃபார் மூலம் *கக்கானி-இ-இந்த்* (இந்தியாவின் கக்கானி ) என்ற பட்டம் வழங்கப்பட்டது.
# கொத்தபேட்டை , ஐதராபாத்து


**கொத்தபேட்டை** (*Kothapet*) என்பது இந்தியாவின் ஐதராபாத்து நகரத்திலுள்ள ஒரு பெரிய வணிக மற்றும் குடியிருப்பு புறநகர்ப் பகுதியாகும். இது தேசிய நெடுஞ்சாலை 9 இன் ஒரு பகுதியைச் சுற்றி அமைந்துள்ளது. இது ரங்காரெட்டி மாவட்டத்தின் மகேசுவரம் தொகுதிக்குட்பட்டது.  

## வரலாறு
ஆரம்பத்தில் கிராம ஊராட்சியாக இருந்த கொத்தபேட்டை கிராமம், பின்னர் ஐதராபாத்து பெருநகர வளர்ச்சி ஆணையப் பகுதிக்குள் உள்வாங்கப்பட்டது. பின்னர், நகராட்சியுடன் இணைக்கப்பட்டது. இந்த கிராமத்தை நகராட்சியுடன் இணைப்பதை எதிர்த்து தெலங்காணா உயர்நீதிமன்றத்தில் மனு தாக்கல் செய்யப்பட்டது, ஆனால் மனு ரத்து செய்யப்பட்டது.  

## பொருளாதாரம்
தெலங்காணா மாநிலத்தில் உள்ள மிகப் பெரிய பழச் சந்தைகளில் ஒன்றாக கொத்தப்பேட்டை உள்ளது. இங்கு அசையாச் சொத்து வணிகம் வளர்ந்து வருகிறது. உள்ளூர் வணிகங்கள் காரணமாக ஏற்பட்ட நெரிசல் காரணமாக, கொத்தபேட்டை பழச்சந்தையை கொகெடாவுக்கு மாற்ற முன்மொழியப்பட்டது.  

## போக்குவரத்து
ஐதராபாத்து மெட்ரோ , தெலங்காணா மாநிலப் போக்குவரத்து பேருந்து நிறுத்தங்கள் மற்றும் சைதன்யபுரி மெட்ரோ நிலையம் ஆகியவற்றால் இந்த பகுதி நன்கு இணைக்கப்பட்டுள்ளாது
# ஐஎன்எஸ்வி தாரிணி

**ஐஎன்எஸ்வி *தாரிணி*** (INSV Tarini) இந்தியக் கடற்படையின் இரண்டாவது பாய்மரப் படகு ஆகும். இந்தக் கப்பல் தாரா தாரிணி கோயிலின் நினைவாக ஐஎன்எஸ்வி *தாரிணி* எனப் பெயரிடப்பட்டு 18 பிப்ரவரி 2017 அன்று இந்தியக் கடற்படையிடம் ஒப்படைக்கப்பட்டது. இதன் வெளிச்சுவரானது மரக்கட்டை மற்றும் கண்ணாடியிழை இடையீட்டால் கட்டப்பட்டுள்ளது. மார் 25 மீட்டர் உயரம் கொண்டது.  

## நாவிகா சாகர் பரிக்ரமா
நவிகா சாகர் பரிக்ரமா என்பது இந்திய கடற்படையின் பெண் கடற்படை அதிகாரிகளால் INSV தாரிணியில் உலகை சுற்றி வருவதற்கான பயணத்தின் பெயராகும். துணைநிலை கட்டளையாளர் வர்த்திகா கோசி தலைமையில் துணைநிலை கட்டளையாளர் வர்த்திகா கோஷி, துணைநிலை கட்டளையாளர் பிரதீபா ஜம்வால், துணைநிலை கட்டளையாளர் சுவாதி பி, துணைநிலை ஐஸ்வர்யா போத்தபதி, துணைநிலை எஸ் விஜயா தேவி மற்றும் துணைநிலை பயல் குப்தா ஆகிய 6 பேர் கொண்ட பெண்கள் குழு இந்தப் பயணட்தில் ஈடுபட்டனர்.
# குடிமல்காபூர்


**குடிமல்காபூர்** (*Gudimalkapur*) என்பது இந்தியாவின் ஐதராபாத்து நகரின் ஒரு முக்கிய புறநகர் பகுதி ஆகும். நகரின் பழமையான பகுதிகளில் ஒன்றான் இது, மற்றொரு பிரபலமான புறநகர்ப் பகுதியான மெகுதி பட்டினத்திலிருந்து 2 கிமீ தொலைவில் உள்ளது. இப்பகுதி ஒரு சிறிய நகரச் சூழலைக் கொண்டுள்ளது. இது காய்கறி மண்டி மற்றும் பூ சந்தைக்கு மிகவும் பிரபலமானது. சந்தைக்கு அருகில் "ஜாம்சிங் வெங்கடேசுவரா கோவில்" என்று அழைக்கப்படும் மிகப் பழமையான வெங்கடாசலபதி கோவில் உள்ளது.  

## வணிகப் பகுதி
இந்த பகுதியில் அனைத்துப் பொருட்களையும் பெரும் பல கடைகள் உள்ளன.  
இங்கு 'குடிமல்காபூர் சந்தை' என்று அழைக்கப்படும் ஒரு பெரிய காய்கறிச் சந்தை உள்ளது. 2009 ஆம் ஆண்டு மிகவும் பிரபலமான மோசம் சாகி மலர் சந்தை குடிமல்காபூருக்கு மாற்றப்பட்டது. இதனால் இப்பகுதி தினமும் காலையில் பரபரப்பான இடமாக உள்ளது.  

## போக்குவரத்து
குடிமல்காபூர், மெகுதிப் பட்டினத்தில் தெலங்காண மாநிலப் போக்குவரத்துக் கழகப் பேருந்து நிலையம் உள்ளது. புகழ்பெற்ற அம்பா தியேட்டருக்கு அருகில் உள்ள பேருந்து நிலையத்திலிருந்து நகரின் அனைத்து பகுதிகளுக்கும் பேருந்துகள் செல்கின்றனர்.
# பலெர்மோ கற்பலகை

நகரத்தின் அகழாய்வில் கண்டெடுக்கப்பட்ட பளிங்குக் கல் சிற்பங்கள் கொண்ட பலகை, பலெர்மோ தொல்லியல் அருங்காட்சியகம்]]  

**பலெர்மோ கற்பலகை** (*Palermo fragment* or *Fagan slab*), கிரேக்கப் பெண் கடவுளான ஆர்ட்டெமிசு சிற்பம் பொறித்த, 2500 ஆண்டுகள் பழமையான இந்த உடைந்த பளிங்குப் பலகையை, 19ம் நூற்றாண்டின் துவக்கத்தில் பார்த்தினன் நகரத்திலிருந்து பிரித்தானிய நபரான எல்ஜின் பிரபு கண்டெடுத்தார். இதனை கடந்த இரண்டு நூற்றாண்டுகளாக இத்தாலி நாட்டின் பலெர்மோ நகர தொல்லியல் அருங்காட்சியகத்தில் காட்சிக்கு உள்ளது.  

இத்தொல்லியல் சிற்பத்தை இத்தாலியிடமிருந்து, கிரேக்க நாடு 13 ஆண்டுகளாக கோரி வந்த நிலையில், 24 செப்டம்பர் 2008 அன்று இத்தாலி இச்சிற்பத்தை கிரேக்க நாட்டிற்கு தற்காலிகமாக இத்தாலி வழங்கியது. 2022ம் ஆண்டில் இத்தொல்லியல் சிற்பம் நிரந்தரமாக கிரேக்கத்தின் அக்ரோபோலிஸ் நகர அருங்காட்சியகத்திற்கு திரும்பியது.  

## இதனையும் காண்க
- பலெர்மோ கல்
# சம்வர்ணன்


**சம்வர்ணன்** (சமசுகிருதம்: संवरण), மகாபாரதக் கதை மாந்தர்களில் ஒருவர். மன்னர் ரிக்‌ஷாவின் மகனான இவர் குரு நாட்டின் மன்னர். இவரது மனைவி சூரிய புத்திரி தபதி ஆவார்.இவரது மகன் மன்னர் குரு ஆவார்.  

மகாபாரத காவியத்தின் ஆதி பருவத்தில் மன்னர் சம்வர்ணனின் வரலாறு கூறப்படுகிறது. இவனது ஆட்சியில் ஒருமுறை குரு இராச்சியாத்தில் பஞ்சம், வறட்சி, நோய்களால் மக்கள் பெரும் துயரில் இருந்த போது, எதிரிகள் இவனது நாட்டை தாக்கினர். மன்னர் சம்வர்ணன் தனது குடும்பத்தினர், நண்பர்கள் மற்றும் அமைச்சர்களுடன் சிந்து நதியின் காடுகளில் குடியேறி, முனிவர் வசிட்டருடன் எட்டு ஆண்டுகள் தங்கினார். அதன்பிறகு, சம்வரணன் வசிட்டரை தனது புரோகிதராகக் கொண்டு மீண்டும் இழந்த இராச்சியத்தை மீட்டெடுத்தார்.  

பின்னர் இவர் வசிட்டரின் ஆலோசனையின் பேரில், காசியப முனிவருக்கும், அதிதிதேவிக்கும் பிறந்த, சூரியக் கடவுளான விவஸ்வானின் மகளான தபதியை மணந்தார். பன்னிரெண்டு ஆண்டுகள் மன்னர் சம்வர்ணன் தனது கடமைகளிலிருந்து முற்றிலும் விலகி, மலைகளிலும், அடர்ந்த காடுகளிலும் தனது மனைவி தபதியுடன் மகிழ்ச்சியாக வாழ்ந்தார். மீண்டும் வறட்சி நாட்டைத் தாக்கியது. அதன் பிறகு வசிஷ்டர், சம்வர்ணனையும், அவரது மனைவியையும் மீண்டும் நாட்டிற்கு திரும்ப அழைத்தார். சம்வர்ணனும், தபதியும் நாட்டிற்கு திரும்பியதும் அனைத்து குடிமக்களுக்கும் மகிழ்ச்சியையும் செழிப்பையும் கொண்டு வந்தது.
# காரியா பாகங்

**காரியா பாகங்** (*Karya Bagang*)**,** 1977 ஆம் ஆண்டு 20 மார்ச் மாதம் 20 ஆம் தேதி அன்று பிறந்தார். இந்திய நாட்டின் அருணாச்சல பிரதேச மாநிலத்தைச் சேர்ந்த அரசியல்வாதி ஆவார்.  

2009 ஆம் ஆண்டு அருணாச்சலப் பிரதேச சட்டப் பேரவைத் தேர்தல் மற்றும் 2014 ஆம் ஆண்டு அருணாச்சலப் பிரதேச சட்டப் பேரவைத் தேர்தலில் இந்திய தேசிய காங்கிரசு வேட்பாளராக நின்று சாயங்தாசோ தொகுதியில் இருந்து சிறீமதி பகாங் தேர்ந்தெடுக்கப்பட்டார். 2009 ஆம் ஆண்டு அக்டோபர் மாதம் 23 ஆம் தேதியன்று சயாங்தாசோ தொகுதியில் இருந்து தேர்ந்தெடுக்கப்பட்ட முதல் பெண் சட்டமன்ற உறுப்பினர் ஆவார். அருணாச்சல பிரதேசத்தைச் சேர்ந்த இரண்டு பெண் சட்டமன்ற உறுப்பினர்களில் இவரும் ஒருவர் ஆவார். தம்புக்கைச் சேர்ந்தசிறீமதி கம் தாயெங் மற்றொருவர் ஆவார்.  

## மேலும் பார்க்கவும்
அருணாச்சல பிரதேச சட்டமன்றம்
# கருத்து வரைபடம்

பற்றிய கருத்து வரைபடத்தின் எடுத்துக்காட்டு]]  
ஒரு **கருத்து வரைபடம்** அல்லது **கருத்தியல் வரைபடம்** (concept map or conceptual diagram) என்பது கருத்துகளுக்கு இடையே பரிந்துரைக்கப்பட்ட உறவுகளை சித்தரிக்கும் ஒரு வரைபடமாகும் . அறிவுசார் வடிவமைப்பாளர்கள், பொறியாளர்கள், தொழில்நுட்ப எழுத்தாளர்கள் மற்றும் பிறரால் அறிவை ஒழுங்கமைக்கவும் கட்டமைக்கவும் இத்தகைய கருத்து வரைபடங்கள் உதவலாம்.  

ஒரு கருத்து வரைபடம் பொதுவாக யோசனைகளையும் தகவலையும் பெட்டிகள் அல்லது வட்டங்களாகக் குறிக்கிறது, இது இலச்சினையிடப்பட்ட அம்புக்குறிகளுடன் இணைக்கிறது.இத்தகைய படங்கள் கீழ்நோக்கிய கிளை படிநிலைகளைக் கொண்ட கட்டற்ற வடிவங்களில் இருக்கலாம். "காரணங்கள்", "தேவைகள்", அல்லது "பங்களிப்பது" போன்ற *சொற்றொடர்களை இணைப்பதில்* கருத்துகளுக்கு இடையிலான உறவை வெளிப்படுத்தலாம்.  

## வரலாறு
1970களில் கோர்னெல் பல்கலைக்கழகத்தில் கல்விப் பேராசிரியர் ஜோசப் டி. நோவக் மற்றும் அவரது ஆராய்ச்சிக் குழுவினரால், மாணவர்களின் வளர்ந்து வரும் அறிவியல் அறிவைப் பிரதிநிதித்துவப்படுத்தும் வழிமுறையாக இந்த மனவரைபடம் உருவாக்கப்பட்டது. அறிவியலிலும் பிற பாடங்களிலும் அர்த்தமுள்ள கற்றலை அதிகரிப்பதற்கும், கல்வி, அரசு மற்றும் வணிகம் ஆகியவற்றில் தனிநபர்கள் மற்றும் குழுக்களின் நிபுணத்துவ அறிவைப் பிரதிநிதித்துவப்படுத்துவதற்கும் இது பின்னர் பயன்படுத்தப்பட்டது. இது அகவிருத்திவாதத்தினை அடிப்படையாகக் கொண்டது.  

## பயன்பாடு
கருத்து வரைபடங்கள் யோசனைகளைத் தூண்டுவதற்குப் பயன்படுத்தப்படுகின்றன, மேலும் படைப்பாற்றலுக்கு உதவுவதாகவும் நம்பப்படுகிறது. கருத்துதிர்ப்புக்கும் இது சில சமயங்களில் இவை பயன்படுத்தப்படுகிறது. இவை பெரும்பாலும் தனிப்பயனாக்கப்பட்டவை மற்றும் தனித்துவமானவை இருந்தாலும் , சிக்கலான யோசனைகளைத் தொடர்புகொள்வதற்கு கருத்து வரைபடங்கள் பயன்படுத்தப்படலாம்.
# அன்டோனியோ பீல்சா அலெக்ரே


**அன்டோனியோ பீல்சா அலெக்ரே** (*Antonio Bielsa Alegre*) (1929-2008) அரகோனிய தொல்பொருள் ஆய்வாளர் ஆவார். சுபெயின் நாட்டின் கோமார்காவில் உள்ள பசோ அரகோனின் அருகில் உள்ள கலண்டாவில் பிறந்தார்.  

## அகழ்வாராய்ச்சிகள்

- 1964: காமினோ டி அல்பலேட்டின் ரோமன் வில்லா
# இலக்குமண குமாரன்



**இலக்குமண குமாரன்** (சமசுகிருதம்:लक्ष्मण कुमारமகாபாரதக் கதை மாந்தர்களில் ஒருவர். இவர் துரியோதனன்-பானுமதிக்கும் பிறந்தவர். இவரது சகோதரி இலக்குமணையை கிருஷ்ணரின் மகன் சாம்பன் கடத்திச் சென்று திருமணம் செய்து கொண்டார்.  

குருச்சேத்திரப் போரின் 13வது நாளில் இலக்குமண குமாரனை அபிமன்யு அம்புகளால் தலையைக் கொய்து கொன்றார்.  

## இதனையும் காண்க
- மகாபாரத கதைமாந்தர்களின் பட்டியல்
# 2023 ஐக்கிய நாடுகளின் காலநிலை மாற்ற மாநாடு


**2023 ஐக்கிய நாடுகளின் காலநிலை மாற்ற மாநாடு** (*2023 United Nations Climate Change Conference*) அல்லது **காலநிலை மாற்றம் தொடர்பான ஐக்கிய நாடுகளின் கட்டமைப்பு மாநாட்டின் உறுப்பு நாடுகளின் மாநாடு** , பொதுவாக **COP28** என அழைக்கப்படுகிறது, 28வது ஐக்கிய நாடுகளின் காலநிலை மாற்ற மாநாடு, நவம்பர் 30 முதல் டிசம்பர் 12 வரை ஐக்கிய அரபு அமீரகத்தின் துபாய் எக்ஸ்போ சிட்டி என்ற இடத்தில்நடைபெற்றது. புவி உச்சி மாநாடு ஆண்டுதோறும் ( COVID-19 தொற்றுநோய் காரணமாக 2020 தவிர) 1992 ஆம் ஆண்டின் முதல் பூமி உச்சி மாநாட்டின் முதல் காலநிலை ஒப்பந்தத்திலிருந்து நடத்தப்படுகிறது. இந்த நிகழ்வானது உலகளாவிய வெப்பநிலை உயர்வைக் கட்டுப்படுத்துவதற்கும் காலநிலை மாற்றத்துடன் தொடர்புடைய தாக்கங்களுக்கு ஏற்ப மாற்றியமைப்பதற்கும் அரசாங்கங்கள் கொள்கைகளை ஒப்புக்கொள்ளச் செய்வதை நோக்கமாகக் கொண்டது ஆகும்.
# நிசாமாபாத் கிராமப்புற சட்டமன்றத் தொகுதி

**நிசாமாபாத் கிராமப்புற சட்டமன்றத் தொகுதி** (*Nizamabad Rural Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். 3,22,781 மக்கள்தொகை கொண்ட நிசாமாபாத் நகரின் 2 தொகுதிகளில் இதுவும் ஒன்றாகும். இது நிஜாமாபாது மக்களவைத் தொகுதியின் ஒரு பகுதியாகும்.  

இந்தியத் தேசிய காங்கிரசின் ரெகுலபள்ளி பூபதி ரெட்டி தற்போது இத்தொகுதியின் சட்டமன்ற உறுப்பினராக உள்ளார்.  

## மண்டலங்கள்

இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  

## நிசாமாபாத் கிராமப் புற சட்டமன்ற உறுப்பினர்கள்
### ஒருங்கிணைந்த ஆந்திரப்பிரதேசம்
| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | டி. சிறீனிவாச ராவ் | சமூக நீதிக் கட்சி |  |
| 1978 | பால்ரெட்டி அந்தரெட்டி | இந்திய தேசிய காங்கிரசு |  |
| 1983 | மாண்டவா எம்.ஜே. தாமசு சௌத்ரி | தெலுங்கு தேசம் கட்சி |  |
| 1985 | மாண்டவ வெங்கடேசுவர ராவ் |  |  |
| 1989 |  |  |  |
| 1994 |  |  |  |
| 1999 |  |  |  |
| 2004 | கடம் கங்கா ரெட்டி | பாரத் இராட்டிர சமிதி |  |
| 2008 இடைத்தேர்தல் | அகுல லலிதா | இந்திய தேசிய காங்கிரசு | } |

### தெலங்காணா சட்டமன்றம்
| 2009 | மாண்டவ வெங்கடேசுவர ராவ் | தெலுங்கு தேசம் கட்சி |  |
| --- | --- | --- | --- |
| 2014 | பாஜிரெட்டி கோவர்தன் | பாரத் இராட்டிர சமிதி |  |
| 2018 |  |  |  |
| 2023 | ரெகுலபள்ளி பூபதி ரெட்டி | இந்திய தேசிய காங்கிரசு | } |

### தெலங்காணா சட்டப் பேரவைத் தேர்தல், 2023

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# நிசாமாபாத் நகர் சட்டமன்றத் தொகுதி


**நிசாமாபாத் நகர் சட்டமன்றத் தொகுதி** (*Nizamabad Urban Assembly constituency*) என்பது இந்தியாவின் தெலங்காணா சட்டமன்றத்தின் ஒரு தொகுதி ஆகும். 3,11,152 மக்கள்தொகை கொண்ட நிசாமாபாத் நகரின் 2 தொகுதிகளில் இதுவும் ஒன்றாகும். இது நிசாமாபாத் மக்களவைத் தொகுதியின் ஒரு பகுதியாகும்.  

பாரதிய ஜனதா கட்சியின் தனபால் சூர்யநாராயணா தற்போது இத்தொகுதியின் சட்டமன்ற உறுப்பினராக உள்ளார்.  

## தொகுதியின் பரப்பளவு
சட்டமன்றத் தொகுதி தற்போது பின்வருவனவற்றைக் கொண்டுள்ளது :  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952-57 | முகமது தாவர் உசேன் | இந்திய தேசிய காங்கிரசு |  |
| 1957-62 |  |  |  |
| 1962-67 | அரி நாராயண் | சுயேச்சை |  |
| 1967-72 | கே.வி. கங்காதர் |  |  |
| 1972-78 | வி சக்ரதர் ​​ராவ் |  |  |
| 1978-83 | ஏ. கிசன் தாசு | இந்திய தேசிய காங்கிரசு |  |
| 1983-85 | டி. சத்யநாராயணா | தெலுங்கு தேசம் கட்சி |  |
| 1985-89 |  |  |  |
| 1989-94 | தருமபுரி சிறீநிவாசு | இந்திய தேசிய காங்கிரசு |  |
| 1994-99 | சதீசு பவார் | தெலுங்கு தேசம் கட்சி |  |
| 1999-04 | தருமபுரி சிறீநிவாசு | இந்திய தேசிய காங்கிரசு |  |
| 2004-09 |  |  |  |
| 2009-10 | எண்டேல லட்சுமிநாராயணா | பாரதிய ஜனதா கட்சி |  |
| 2010-14 *(இடைத்தேர்தல்)* |  |  |  |
| 2014-2018 | பிகாலா கணேசு குப்தா | பாரத் இராட்டிர சமிதி |  |
| 2018-2023 |  |  |  |
| 2023- | தனபால் சூர்யநாராயண குப்தா | பாரதிய ஜனதா கட்சி | } |

## தேர்தல் முடிவுகள்

### தெலங்காணா சட்டப் பேரவைத் தேர்தல், 2023

## மேலும் பார்க்கவும்

- நிஜாமாபாத் (கிராமப்புறம்) (சட்டமன்றத் தொகுதி)
- தெலங்காணா சட்டப் பேரவையின் தொகுதிகளின் பட்டியல்
# அபுபக்கர் ஐதர் அப்தல்லா



**அபுபக்கர் ஐதர் அப்தல்லா** (*Abubaker Haydar Abdalla*) கத்தார் நாட்டைச் சேர்ந்த ஒரு தடகள வீரராவார். 1996 ஆம் ஆண்டு ஆகத்து மாதம் 28 ஆம் தேதியன்று இவர் பிறந்தார். சூடானில் பிறந்த கத்தார் நாட்டைச் சேர்ந்த இவர் நடுத்தர தூர ஓட்டப்பந்தய வீரர் ஆவார். 2016 ஆம் ஆண்டு நடந்த கோடைகால ஒலிம்பிக்கு விளையாட்டுப் போட்டிகளில் ஆண்களுக்கான 800 மீட்டர் ஓட்டத்தில் பங்கேற்றார்.  

2016 ஆம் ஆண்டு நடந்த கோடைகால ஒலிம்பிக்கு விளையாட்டுப் போட்டிகளிலும் இவர் கத்தார் நாட்டின் பிரதிநிதியாகப் பங்கேற்று விளையாடினார்.
# கோரியோபேக்ரசு



***கோரியோபேக்ரசு*** (*Coreobagrus*) என்பது கிழக்காசியாவில் காணப்படும் பக்ரிடே கெளிறு மீன் பேரினமாகும்.  

## சிற்றினங்கள்
இந்த பேரினத்தில் தற்போது இரண்டு விவரிக்கப்பட்ட சிற்றினங்கள் உள்ளன:  

- *கோரியோபேக்ரசு பிரேவிகார்பசு* <small>த. மோரி, 1936</small> (கொரிய காளைத் தலை)
- *கோரியோபேக்ரசு இச்சிகாவய்* <small>ஒக்காடா & குபோதா, 1957</small> (நெக்கோ-ஜிஜி)
# ஐ. சி. எஃப். காலனி



**ஐ. சி. எஃப். காலனி** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் பகுதிக்கு அருகிலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு அயனாவரம் பகுதிக்கு அருகில் ஐ. சி. எஃப் . காலனி அமைந்துள்ளது.  

## கல்வி
ஐ. சி. எஃப். மேல்நிலைப் பள்ளி, ஐ. சி. எஃப். வெள்ளி விழா மெட்ரிக்குலேசன் மேல்நிலைப் பள்ளி மற்றும் ஐ. சி. எஃப் வித்யாநிகேதன் (சி. பி. எஸ். இ. பள்ளி) ஆகியவை இங்கு அமையப் பெற்றுள்ள முக்கிய கல்வி நிலையங்களாகும்.  
## உசாத்துணைகள்
# சிங்கப்பூர் உணவு நிறுவனம்


**சிங்கப்பூர் உணவு நிறுவனம்** (*Singapore Food Agency*) என்பது சிங்கப்பூரில் உணவுப் பாதுகாப்பு மற்றும் பாதுகாப்பை மேற்பார்வையிடும் நிலைத்தன்மை மற்றும் சுற்றுச்சூழல் அமைச்சகத்தின் கீழ் செயல்படும் சட்டப்பூர்வ வாரியமாகும்.  

## வரலாறு
சிங்கப்பூர் அரசாங்கத்தின் அனைத்து உணவு தொடர்பான செயல்பாடுகளின் ஒருங்கிணைப்பாக 26 சூலை 2018 அன்று இந்த நிறுவனம் முதன்முதலில் அறிவிக்கப்பட்டது. இது சிங்கப்பூரின் வேளாண் உணவு மற்றும் கால்நடை ஆணையம், தேசிய சுற்றுச்சூழல் நிறுவனம் மற்றும் சுகாதார அறிவியல் ஆணையம் முன்பு மேற்கொண்ட பணிகளை செய்கின்றது. இந்த நடவடிக்கையின் ஒரு பகுதியாக, உணவு அறிவியலுக்கான தேசிய மையம் முன்பு பல்வேறு சட்டப்பூர்வ வாரியங்களில் விநியோகிக்கப்பட்ட உணவு ஆய்வக திறன்களை ஒருங்கிணைக்க நிறுவப்பட்டது. இதே நேரத்தில், சிங்கப்பூரின் வேளாண் உணவு மற்றும் கால்நடை ஆணையம் ரத்து செய்யப்பட்டு, இதன் உணவு அல்லாத ஆலை மற்றும் விலங்குகள் தொடர்பான செயல்பாடுகள் தேசிய பூங்கா வாரியத்திற்கு மாற்றப்பட்டது.  

1 ஏப்ரல் 2019 அன்று சுற்றுச்சூழல் மற்றும் நீர்வள அமைச்சர் மசகோசு சுல்கிப்லி இந்த நிறுவனத்தினை தொடங்கி வைத்தார்.  

2019ஆம் ஆண்டில் உலகளாவிய உணவுப் பாதுகாப்புக் குறியீட்டில் சிங்கப்பூர் முதல் இடத்தைப் பிடித்தது.
# மெய்டு மரியன்


**மெய்டு மரியன்** (*Maid Marian*) என்பவர் ஆங்கில நாட்டுப்புறக் கதைகளில் ஒன்றான இராபின் ஊட் கதையின் கதாநாயகி ஆவார். இவர் இராபின் ஊட்டின் காதலியாக கூறப்படுகிறார். கதையின் ஆரம்ப, இடைக்கால பதிப்புகளில் இவர் குறிப்பிடப்படவில்லை. ஆனால் 1600 இல் குறைந்தது இரண்டு நாடகங்களில் குறிப்பிடப்படுகிறார். இவருடைய வரலாறும், சூழ்நிலையும் தெளிவற்றதாக உள்ளது. ஆனால் இவரின் துணிச்சல், விடுதலை உணர்வு சுதந்திரம், அழகு, விசுவாசம் ஆகியவற்றிற்காக இராபினின் வட்டத்தில் அதிக மரியாதை பெற்றவராக உள்ளார். இந்த காரணங்களுக்காக, இவர் ஆங்கில இலக்கியத்தில் ஆரம்பகால வலுவான பெண் பாத்திரங்களில் ஒருவராக பெண்ணிய பார்வையாளர்களால் கொண்டாடப்படுகிறார்.  

## வரலாறு

மெய்டு மரியன் (அல்லது மரியன்) இராபின் ஊட்டின் ஆரம்பகால கதைப்பாடல்கள் எதிலும் குறிப்பிடப்படவில்லை. இந்தப் பாத்திரம் அதன்பிறகு இணைந்தது என்று கூறுகின்றனர். ஆரம்பகால ராபின் ஹூட் *, இராபின் ஊட்டின் பிறப்பு, வளர்ச்சி, வீரம் மற்றும் திருமணம்* ( குழந்தை கதைப்பாடல் 149) ஆகியவற்றில் அவரின் காதல் குறித்து குறிப்பிடப்பட்டுள்ளது, அவருடைய காதலி "கிளோரிண்டா தி கிவீன் ஆஃப் தி ஷீப்பர்டிஸ்" என குறிப்பிடப்படுகிறார். கிளோரிண்டா சில பிற்கால கதைகளில் மரியன் என்ற மாற்றுப்பெயரில் குறிப்பிடப்படுகிறார்.
# பிலிப்பீன்சு வன எலி



**பிலிப்பீன்சு வன எலி** (*Philippine forest rat*)(*ரேட்டசு எவெரெட்டி*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதனுடைய விலங்கியல் பெயர் பிரித்தானியக் காலனித்துவ நிர்வாகி மற்றும் விலங்கியல் சேகரிப்பாளர் ஆல்பிரட் ஹார்ட் எவரெட்டை நினைவுகூருகிறது. *ரே. எவெரெட்டி* இதன் வரம்பில் பரவலாகக் காணப்படுகிறது. இவை புழுக்கள் மற்றும் பூச்சிகளை உணவாக உண்கிறது. இந்தச் சிற்றினத்திற்குப் பெரிய அச்சுறுத்தல்கள் எதுவும் இல்லை. இது அறிமுகப்படுத்தப்பட்ட ரேட்டசு சிற்றினங்களை விட போட்டித்தன்மையுடன் உயர்ந்ததாகக் கண்டறியப்பட்டுள்ளது.
# வாலரி ஜிரோ



**வாலரி ஜிரோ** (**Valéry Giroux**) (பிறப்பு 24 மார்ச் 1974) ஒரு கனடிய மெய்யியல் அறிஞரும், வழக்கறிஞரும், விலங்குரிமை ஆர்வலரும் ஆவார். கியூபெக்கைச் சேர்ந்த இவர் மாண்ட்ரியல் பல்கலைக்கழகம் சட்டத் துறையில் துணைப் பேராசிரியராகவும், சென்டர் டி ரீசெர்ச் என் எதிக் மையத்தின் ("நெறிமுறைகள் ஆராய்ச்சி மையம்") இணை இயக்குநராகவும், ஆக்ஸ்போர்டு விலங்கு நெறியியல் மையத்தின் உறுப்பினராகவும், விலங்கு நெறிமுறைகள் மற்றும் நனிசைவம் சார்ந்த ஆசிரியராகவும் பேச்சாளராகவும் உள்ளார். விலங்கினவாத எதிர்ப்பு ஆய்விதழான "எல்'அமோர்ஸ்" (*L'Amorce*) இதழின் இணை ஆசிரியராக விலங்கினவாத எதிர்க்கருத்துகளில் கவனம் செலுத்தி வருகிறார். தனது மெய்யியல் கருத்துகளில் அனைத்து உணர்திற உயிரினங்களுக்கும் சமமான தார்மீகக் உரிமைகளை முன்னிறுத்தியும், மனிதரல்லா விலங்குகள் மனிதர்களால் பயன்படுத்தப்படும் செயல்களை நியாயப்படுத்துவதை எதிர்த்தும், அனைத்து உணர்திற உயிரினங்களுக்கும் இனபேதமின்றி அவற்றின் தனிப்பட்ட சுதந்திரத்திற்காகவும் உரிமைக்காகவும் வாதாடுபவர்.  

## படைப்புகள்
- *Contre l'exploitation animale* ("Against Animal Exploitation"; Éditions L'Âge d'Homme, 2017)
- Émilie Dardenne and Enrique Utria ஆகியோருடன் *Peter Singer et la libération animale. Quarante ans plus tard* ("Peter Singer and animal liberation. Forty years later"; Presses universitaires de Rennes, 2017)
- Renan Larue என்பவருடன் *Le Véganisme* ("Veganism"; PUF, 2017)
- *L'antispécisme* ("Antispeciesism"; PUF, 2020)
- Angie Pepper and Kristin Voigt, ஆகியோருடன். *The Ethics of Animal Shelters* (Oxford University Press, 2023)
# பேகர்காட்டின் பள்ளி வாசல் நகரம்


**பேகர்காட் நகரின் பள்ளிவாசல்கள்** (*Mosque City of Bagerhat*) (வரலாற்று ரீதியாக **கலீபதாபாத்** என்றும் அழைக்கப்படுகிறது) வங்காளதேசத்தின் பேகர்காட் மாவட்டத்திலுள்ள ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரிய தளமாகும். இதில் 360 பள்ளிவாசல்கள், பொதுக் கட்டிடங்கள், கல்லறைகள், பாலங்கள், சாலைகள், தண்ணீர் தொட்டிகள் மற்றும் சுட்ட செங்கலால் கட்டப்பட்ட பிற பொது கட்டிடங்கள் உள்ளன. 15 ஆம் நூற்றாண்டில் வங்காள சுல்தானகத்தின் ஆட்சியின்போது பள்ளிவாசல்கள் கட்டப்பட்டன, இதில் அறுபது தூண் பள்ளிவாசல் மிகப்பெரியது. மற்றவைகளில் சிங்கார் பள்ளிவாசல், ஒன்பது தூண் பாள்ளிவாசல், கான் ஜகானின் கல்லறை, பீபி பெக்னி பள்ளிவாசல் மற்றும் ரோன்விஜய்பூர் பள்ளிவாசல் ஆகியவை அடங்கும். வங்காள சுல்தான் மக்மூத் சா என்பவரால் சுந்தரவனக் காடுகளின் ஆளுநராக நியமிக்கப்பட்ட உலுக் கான் ஜஹான் என்பவரால் கட்டப்பட்டது. இது "இந்திய துணைக் கண்டம் முழுவதிலும் ஈர்க்கக்கூடிய முஸ்லிம் நினைவுச்சின்னங்களில் ஒன்றாகும்" என்று விவரிக்கப்பட்டுள்ளது.  
## வரலாறு
இந்த இடம் வங்காள சுல்தானகத்தின் தங்க சாலை நகரமாக இருந்தது. வங்காளதேசத்தில் சுல்தானிய கால பள்ளிவாசல்களின் மிகப்பெரிய கட்டுமானங்களில் இதுவும் ஒன்று. இது, இந்தோ-இசுலாமிய கட்டிடக்கலையின் உள்ளூர் வங்காள சுல்தானக மாறுபாட்டின் பாணியில் கட்டப்பட்ட 50 க்கும் மேற்பட்ட கட்டமைப்புகளைக் கொண்ட ஓர் வரலாற்று நகரம் ஆகும். இது சில நேரங்களில் 'கான் ஜகான் பாணி' என்றும் அழைக்கப்படுகிறது. பல நூற்றாண்டுகளாக இருந்த புதர்களை அகற்றிய பின்னர் இவை வெளியுலகிற்குத் தெரிய வந்தது. "மனித வரலாற்றில் ஒரு குறிப்பிடத்தக்க கட்டத்தை விளக்கும் ஒரு கட்டடக்கலை குழுமத்தின் சிறந்த எடுத்துக்காட்டு" என்பதற்காக இந்த தளம் யுனெஸ்கோவால் 1983 இல் அளவுகோல்களின் கீழ் (iv) அங்கீகரிக்கப்பட்டது. இதில் 60 தூண்கள் மற்றும் 77 குவிமாடங்கள் கொண்ட அறுபது தூண், நன்கு அற்றியப்பட்ட பள்ளிவாசலாகும். இந்தப் பள்ளிவாசல்கள் சுடுமண் கலைப்படைப்பு மற்றும் அரேபிய பாணி ஆகியவற்றைக் கொண்டுள்ளன.  

## நிலவியல்
பள்ளிவாசல் நகரம் தெற்கு வங்காளத்தில் கங்கை ஆற்றின் பரந்த முகத்துவாரத்திற்கு அருகில் அமைந்துள்ளது. இது வங்காள விரிகுடாவின் கடற்கரையிலிருந்து 60 கிலோமீட்டர் (37 மை) தொலைவில் அமைந்துள்ளது. இது சுந்தரவன சதுப்புநில காடுகளின் ஒரு பகுதியாக இருந்தது. இன்று அனைத்து நினைவுச்சின்னங்களும் பனை மரங்களால் சூழப்பட்ட விளைநிலங்களாக இருக்கும் பழுதடையாத சூழலில் அமைக்கப்பட்டுள்ளன.  
## புகைப்படங்கள்
# தொழிலாளர் அரசு ஈட்டுறுதி மருத்துவமனை, அயனாவரம்



**தொழிலாளர் அரசு ஈட்டுறுதி மருத்துவமனை** என்பது தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில் அமையப் பெற்றுள்ள ஓர் அரசு பல்நோக்கு மருத்துவமனை ஆகும்.  

மாத ஊதியம் ரூ.15,000க்கும் குறைவாகப் பெறும் நிறுவன ஊழியர்கள் அரசு ஈட்டுறுதி மருத்துவமனைகளில் சிகிச்சை பெறத் தகுதியுடையவர்கள். சென்னையிலுள்ள இரண்டு அரசு ஈட்டுறுதி மருத்துவமனைகளில் ஒன்று அயனாவரம் பகுதியில் இயங்குகிறது. மற்றொன்று கே. கே. நகர் புறநகர்ப் பகுதியில் அமைந்துள்ளது.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு அயனாவரம் பகுதியில் மேடவாக்கம் குளச் சாலையில் இம்மருத்துவமனை அமைந்துள்ளது.  
## விபரங்கள்
இருதய சிகிச்சை, நரம்பியல், மகப்பேறு மருத்துவம், எலும்பியல், காது மூக்கு தொண்டை நிபுணத்துவம், கண் மருத்துவம், உடற்பயிற்சி சிகிச்சை மற்றும் அறுவை சிகிச்சை ஆகியவை இம்மருத்துவமனையின் சிறப்பு அம்சங்களாகும். இரத்த வங்கி சேவைகளும் இங்கு உண்டு. இம்மருத்துவமனையின் கீழ் தளத்தில் மருந்துகள் வழங்கும் பகுதி உள்ளது. குறிப்பிட்ட நேரக் கட்டுப்பாடுகளுடன் வெளி நோயாளிகள் பிரிவும் இங்கு இயங்குகிறது.  

பல் சம்பந்தமான நோய்களைக் குணப்படுத்தும் மருத்துவத் துறையும் இங்கு உள்ளது.  
## உசாத்துணைகள்
# ஒன்பது தூண் பள்ளிவாசல்

**ஒன்பது தூண் மசூதி** ( Nine Dome Mosque ) என்பது பங்களாதேஷில் உள்ள பாகர்ஹாட் மசூதி நகரத்தில் உள்ள ஒரு வரலாற்று பள்ளிவாசலாகும்.. இது 15 ஆம் நூற்றாண்டில் வங்காள சுல்தானகத்தின் ஆட்சியின் கீழ் கான் ஜகான் அலியின் ஆட்சியின் போது கட்டப்பட்டது. 15 ஆம் நூற்றாண்டில் கட்டப்பட்ட இந்த ஒன்பது தூண் பள்ளிவாசல் தாகூர் திகி குளத்தின் மேற்கில் அமைந்துள்ளது. இது கான் ஜகான் அலியின் கல்லறைக்கு அருகில் உள்ளது. அதன் மேற்கு சுவர் மரபுவழியாக மேற்கு நோக்கி மக்காவை நோக்கி உள்ளது. இந்த பள்ளிவாசலுக்கு அருகில் ஜிந்தா பிர் பள்ளிவாசல் மற்றும் கல்லறை ஆகியவை இடிந்து கிடக்கின்றன.  

மேற்கு சுவர்களில் அமைந்துள்ள மிஹ்ராப்பைச் சுற்றி சுடுமண்ணால் செய்யப்பட்ட மலர் சுருள்கள் மற்றும் மலர் உருவங்கள் ஆகியவை அலங்காரங்களாக இவைக்கப்பட்டுள்ளன. நான்கு மூலைகளிலும் வட்ட கோபுரங்கள் அமைக்கப்பட்டுள்ளன. பள்ளிவாசலின் சுவர்கள் ஒரு பெரிய மையக் குவிமாடத்தைத் தாங்கி நிற்கின்றன. அதைச் சுற்றி எட்டு சிறிய குவிமாடங்கள் உள்ளன. இந்த அமைப்புகம் சல்பேட்டால் பாதிக்கப்பட்டது. பின்னர் அது கணிசமாக மீட்டெடுக்கப்பட்டது.
# வெண்தலை குயில்



**வெண்தலை குயில்** (*White-crowned cuckoo*) என்பது ***ககோமாண்டிசு லுகோலோபசு*** குகுலிடே குடும்பத்தில் உள்ள ஒரு குயில் சிற்றினம். இது முதலில் சாலமன் முல்லரால் *குக்குலசு லுகோலோபசு* என்று விவரிக்கப்பட்டது. இது பின்னர் ***காலீச்த்ரசு*** என்ற ஒற்றை வகை உயிரலகு பேரினத்தில் வைக்கப்பட்டது. ஆனால் பெரும்பாலான வகைப்பாட்டியல் வல்லுநர்கள் இதை *காகோமாண்டிசு* பேரினத்தில் வகைப்படுத்துகின்றனர். ஏனெனில் இது இந்த இனத்தில் உள்ள மற்ற குயில்களை ஒத்த குரலைக் கொண்டுள்ளது. இது பாலிட் குயிலுடன் (*ககோமாண்டிசு பாலிடசு*) மரபணு ரீதியாக ஒத்திருக்கிறது. இது நியூ கினி மற்றும் அண்டை நாடான சலவதி தீவில் காணப்படுகிறது.
# வங்காளதேசத்தின் ஆசியச் சமூகம்


**வங்காளதேசத்தின் ஆசியச் சமூகம்** (*Asiatic Society of Bangladesh*) என்பது 1864 ஆம் ஆண்டின் சங்கங்களின் சட்டம் மற்றும் வங்காள தேச அரசாங்கத்தின் அரசு சாரா அமைப்பு விவகார பணியகத்தின் கீழ் பதிவுசெய்யப்பட்ட ஒரு அரசியல் மற்றும் இலாப நோக்கற்ற ஆராய்ச்சி அமைப்பாகும். இச்சமூகம் பல முஸ்லிம் தலைவர்களால் 1952 இல் டாக்காவில் **கிழக்கு பாக்கித்தானின் ஆசியச் சமூகமாக** நிறுவப்பட்டது. பின்னர், 1972 இல் மறுபெயரிடப்பட்டது. பாக்கித்தானின் புகழ்பெற்ற இசுலாமிய வரலாற்றாசிரியரும், தொலியல் ஆய்வாளருமான அகமது அசன் தானி இந்த சமூகத்தை நிறுவுவதில் முக்கியப் பங்கு வகித்தார். அவருக்கு வங்காள மொழியியலாளர் முகமது சாகிதுல்லா உதவி செய்தார். பழைய டாக்காவில் உள்ள டாக்கா பல்கலைக்கழகத்தின் கர்சன் மாளிகையிலிருந்து நடந்து செல்லும் தூரத்தில் நிம்தாலியில் இந்த சமூகத்தின் அலுவலகம் உள்ளது.  

## வரலாறு
வங்காளதேசத்தின் ஆசியச் சமூகம், 1784 இல் சர் வில்லியம் ஜோன்ஸ் என்பவரால் நிறுவப்பட்ட ஆசியச் சமூகத்திலிருந்து அதன் தோற்றத்தைக் குறிக்கிறது இந்தியப் பிரிவினைக்குப் பிறகு, ஆசியச் சமூகத்தின் சில அறிஞர்கள் கிழக்கு வங்காளத்தின் தலைநகரான டாக்காவுக்குச் சென்றனர். கொல்கத்தாவில் உள்ள ஆசியச் சமூகத்தைப் போலவே அமைக்கப்பட்ட இச்சமூகம் இரண்டு வருட காலவரையறை கொண்ட 17 உறுப்பினர் நிர்வாகக் குழுவால் நிர்வகிக்கப்படுகிறது.  

டாக்கா பல்கலைக்கழகத்தில் இரண்டு பேராசிரியர்களின் பணிகளில் கருத்துத் திருட்டு இருப்பதற்கான ஆதாரங்கள் கிடைத்ததை அடுத்து, வங்காளதேசத்தின் ஆசியச் சமூகம் நவம்பர் 2020 இல் அவர்களின் மானியத்தை ரத்து செய்தது.  

## அருங்காட்சியகம்
ஆசியச் சமூகத்தின் பழங்காலப் பொருட்களின் அருங்காட்சியகம் பழைய டாக்காவில் அமைந்துள்ளது.
# கண் மூடி

பிரில் (*Brille*) எனும் ஆங்கிலச் சொல்லிற்கு செருமன், நார்வே மற்றும் இடச்சு மொழிகளில் "கண்ணாடி" அல்லது " மூக்குக் கண்ணாடி " என்று பொருள்.  

பாம்புகளில், கண் இமைகள் இல்லை ஆனால் கண்மூடி தெளிவாக உள்ளது. ஆனால் பாம்புகள் தோலுரிக்கும் போது மட்டுமே இதனை வேறுபடுத்தி அறிய முடியும். இந்த நேரத்தில், இது மேகமூட்டம் போலக் கண்ணுக்கு மேல் மூடியாகத் தெரியும். பாம்பு தோலுரிக்கும் போது கண்மூடி தோலின் ஒரு பகுதியாக, பொதுவாக வெளியேறும். கண்மூடி கண்களைத் தூசி மற்றும் அழுக்கிலிருந்து பாதுகாக்கின்றது.  

பாம்புகள், பாத மடல் பல்லிகள், இரவு பல்லிகள் மற்றும் சில அரணைகளில் கண்மூடி காணப்படும். யூபில்பரினே (கண் இமை கெக்கோஸ்) என்ற துணைக் குடும்பத்தில் உள்ள விலங்குகளைத் தவிர அனைத்து மரப் பல்லிகளும் கண்மூடியினைக் கொண்டுள்ளன.  

எலும்பு மீன்களின் சில குழுக்களில் ஒளி ஊடுருவக்கூடிய வகையில் கண்ணிமை காணப்படும். இது கொழுப்பு கண்ணிமை எனப்படும். சில ஊர்வன, பாலூட்டிகள் மற்றும் பறவைகள் ஒரு ஒளி ஊடுருவக்கூடிய மூன்றாவது கண் இமையினைக் கொண்டுள்ளன. இது கண் முழுவதும் கிடைமட்டமாக நகர்கின்றது. இதற்கு நிக்டிடேட்டிங் சவ்வு என்று பெயர்.  

## மேலும் பார்க்கவும்

- பாம்பு செதில்கள்
# துரிடெல்லா அட்டனுட்டா


**துரிடெல்லா அட்டனுட்டா** (*Turritella attenuata*) என்பது கடல் நத்தை சிற்றினமாகும். இது துரிடெல்லிடே குடும்பத்தில் உள்ள ஒரு கடல் வயிற்றுக்காலி மெல்லுடலி ஆகும்.  

## விளக்கம்
மெல்லிய நீண்ட கூம்பு வடிவ ஓட்டினை கொண்டுள்ளது. *து. அகுடாங்குலா*வை விட நீளமானது. சுழல்களின் நடுவில் மிகவும் மங்கலான நிறமுடையது. தையல் சுருக்கங்கள் இதன் விளைவாக ஆழமாகத் தோன்றும். மேற்பரப்பு நுண்ணிய சுழல் வரிகளையும் வலுவாக உயர்த்தப்பட்ட சுழல் முகடுகளால் கடக்கப்படுகிறது. ஆனால் முந்தைய சுழல்களின் வரிப்பள்ளங்கள் அளவில் சிறியதாக இருக்கும். சுழல் நடு பள்ளம் இல்லை. மெல்லிய வட்ட வெளிப்புற உதடு உண்டு. ஆரம்பச் சுழல்களுடன் கூடிய பழுப்பு நிற ஓடு நீலநிற-பழுப்பு நிறமுடையது.  

## பரவல்
மணல் மற்றும் சேற்று அடிப் பகுதிகளில் இந்தியா மற்றும் இலங்கையில் காணப்படுகிறது.
# சுனில் குமார் மகதோ



**சுனில் குமார் மகதோ** (*Sunil Kumar Mahato*)(11 ஜனவரி 1966 &ndash; 4 மார்ச் 2007) இந்தியாவின் 14வது மக்களவை உறுப்பினராக இருந்தார், கிழக்கு மாநிலமான சார்க்கண்டில் உள்ள ஜாம்ஷெட்பூர் தொகுதியை பிரதிநிதித்துவப்படுத்துகிறார். ஜார்கண்ட் முக்தி மோர்ச்சா (ஜேஎம்எம்) அரசியல் கட்சியின் பொதுச் செயலாளராக இருந்தார். இவர் கம்யூனிச சித்தாந்தத்திற்கு துணையாக இருந்த நக்சலைட் கிளர்ச்சியாளர்களால் படுகொலை செய்யப்பட்டார்.  

## தொடக்க கால வாழ்க்கை

மகதோ குட்மி குடும்பத்தைச் சேர்ந்தவர். 2003 ஆம் ஆண்டில், ஜார்கண்ட் ஆளுநரைச் சந்தித்த ஒரு குழுவில் இவர் ஒரு அட்டவணைப் பழங்குடியினராக அங்கீகாரம் கோரினார்.  

## அரசியல் வாழ்க்கை
இவர் ஜார்க்கண்ட் முக்தி மோர்ச்சா கட்சியின் பொதுச் செயலாளராக இருந்தவர் ஆவார். இவர் 2004 இந்தியப் பொதுத் தேர்தலில் மக்களவைக்குத் தேர்ந்தெடுக்கப்பட்டார்; இவரோடு போட்டியிட்ட பாரதிய ஜனதா கட்சியின் அபா மஹதோ இரண்டாவது இடத்தைப் பிடித்தார். மார்ச் 4, 2007 அன்று, கிழக்கு சிங்பூம் மாவட்டத்தில் உள்ள காட்சிலா அருகே, இந்து பண்டிகையான ஹோலியைக் குறிக்க ஏற்பாடு செய்யப்பட்ட உள்ளூர் கால்பந்து போட்டியில் கலந்துகொண்டபோது கம்யூனிஸ்ட் கிளர்ச்சியாளர்களால் சுட்டுக் கொல்லப்பட்டார். தாக்குதல் நடத்தியவர்கள் ஜார்க்கண்ட் முக்தி மோர்ச்சா கட்சியின் காட்சிலா தொகுதி செயலாளர் பிரபாகர் மகதோ மற்றும் இரண்டு அல்லது நான்கு
# த ஜாலி பைண்டர் ஆஃப் வேக்ஃபீல்டு


**த ஜாலி பைண்டர் ஆஃப் வேக்ஃபீல்ட்** (*The Jolly Pinder of Wakefield*) என்பது இராபின் ஊட் பற்றிய குழந்தைகள் கதைப்பாடல் 124 ஆகும். இரோசெச்டர் பல்கலைக்கழகத்தின் கூற்றுப்படி, ஒற்றைப் பக்கங்களாக அச்சிடப்பட்ட இந்த ஆங்கிலக் கதைப்பாடலின் மிகப் பழமையான கையெழுத்துப் பிரதி 1557 ஆம் ஆண்டிற்கு முந்தையது ஆகும். இந்தக் கதைப்பாடலின் படிகளை எசுகாட்லாந்தின் தேசிய நூலகம், பிரித்தானிய நூலகம், மாக்டலீன் கல்லூரி போன்ற இடங்களில் காணலாம். மேலும் இந்தக் கதைப்பாடலின் தொலைநகல்கள் இணைய வழியில் பொதுப் பயன்பாட்டுக்குக் கிடைக்கின்றன.
# ரோஜர் மெக்முரின்



**ரோஜர் கிராண்ட் மெக்முரின்** (*Roger Grant McMurrin*) (ஆகத்து 7, 1939 - திசம்பர் 13, 2023)  

## தொடக்க கால வாழ்க்கை
மெக்முரின் இந்தியானாவின் பெட்ஃபோர்டில் பிறந்தார். ஒரு இளைஞனாக இவர் ஓஹியோவின் செனியாவுக்கு குடிபெயர்ந்தார். இவர் ஆலிவெட் நசரேன் பல்கலைக்கழகத்தில் இசையில் பட்டம் பெற்றார். இவர் செனியா உயர்நிலைப் பள்ளியில் இசை ஆசிரியரானார். பின்னர் ஓஹியோ மாநில பல்கலைக்கழகத்தில் முதுகலைப் பட்டம் பெற்றார். பின்னர் இவர் ஒரு கல்லூரியில் இசை பயிற்றுவிப்பாளராக ஆனார். அங்கு இவர் இசைக்குழு நடத்தும் நுட்பங்களையும் பயின்றார்.  

## இசை வாழ்க்கை

### அமெரிக்கா
மெக்முர்ரின் தனது இசை வாழ்க்கையை 1972- ஆம் ஆண்டில் புளோரிடாவில் உள்ள போர்டு லாடெர்டேலில் உள்ள கோரல் ரிட்ஜ் பிரெஸ்பிடெரியன் தேவாலயத்தில் தொடங்கினார். பின்னர் அதன் இசை இயக்குநரானார். கோரல் ரிட்ஜில் 16 ஆண்டுகளுக்குப் பிறகு, மெக்முரின் டெக்சாஸின் டல்லாஸில் உள்ள ஹைலேண்ட் பார்க் பிரஸ்பைடிரியன் தேவாலயத்தில் இசை இயக்குநராக ஆனார், பின்னர் புளோரிடாவின் ஆர்லாண்டோவில் உள்ள முதல் பிரஸ்பைடிரியன் தேவாலயத்திற்குச் சென்றார்.  

### உக்ரைன்
1991 ஆம் ஆண்டில் இவர் உக்ரைனில் உள்ள கீவிற்கு எபிஸ்கோபல் மதகுரு ஜார்ஜ் மெக்காமன் என்பவரால் ஒரு உள்ளூர் இசைக்கலைஞர்களுடன் ஒரு நிகழ்வினை நடத்தும் பொருட்டு அழைக்கப்பட்டார்.  

1994 ஆம் ஆண்டில், மெக்முரின் ஹோலி டிரினிட்டி தேவாலயத்தை இசைக்குழு பயிற்சி மேற்கொள்வதற்கான இடமாக நிறுவினார், மேலும் செயல்பாட்டில் ஒரு நியமிக்கப்பட்ட போதகரானார். மக்முரின் தேவாலயத்தின் போதகரானார், இது ஆரஞ்சு புரட்சியின் விளைவாக நிதியைப் பெற்றது.  

## தனிப்பட்ட வாழ்க்கை
மெக்முரின் ரெவரெண்ட் ஆல்பர்ட் மெக்முரின் மகன் ஆவார். மெக்முரின் ஒரு கிறிஸ்தவர் மற்றும் பிரஸ்பைடிரியன் தேவாலயத்தில் நியமிக்கப்பட்ட அமைச்சரும் ஆவார். இவருக்கு திருமணமாகி இரண்டு மகன்கள் இருந்தனர்.
# அல்லி விதைகள்


தாவரத்தின் இலை, பூ, விதைகள்]]  

வில் குளத்தில் பயிரிடப்படும் அல்லி]]  

**அல்லி விதைகள்** (Fox Nuts Or Makhana). இது தெற்காசியா மற்றும் கிழக்காசியாவில் காணப்படும் அல்லி வகை நீர்த்தாவரத்தின் விதைகள் ஆகும்., குறிப்பாக இத்தாவரங்கள் கிழக்கு இந்தியா, சீனா, கொரியா, ஜப்பான் நாடுகளின் நன்னீர் நிலைகளில் அதிகம் வளர்கிறது. ஊட்டச்சத்துக்கள் நிறைந்த இதன் உலர்ந்த விதைகள் உண்ணத்தக்கது. மருத்துவ குணம் கொண்டது. நன்னீரில் வளரும் இவ்வகை அல்லி வகைத் தாவரங்கள் அடர் ஊதா பூக்களுடன், இலைகள் பெரியதாகவும், வட்டமாகவும், உருண்டையாகவும், பெரும்பாலும் ஒரு மீட்டருக்கும் அடி) விட்டத்துடன் இருக்கும். இச்செடியின் மேற்பரப்பின் மையத்தில் ஒரு இலைத் தண்டு இணைக்கப்பட்டுள்ளது. இலையின் அடிப்பகுதி ஊதா நிறத்திலும், மேல்புறம் பச்சை நிறத்திலும் இருக்கும். தண்டுகள், பூக்கள் மற்றும் மேற்பரப்பில் மிதக்கும் இலைகள் கூர்மையான முட்களால் மூடப்பட்டிருந்தாலும், இலைகள் ஒரு மெல்லிய அமைப்பைக் கொண்டுள்ளது.  

உலகின் மக்கானா உற்பத்தியில் 80 முதல் 90 சதவீதம் பீகாரில் உற்பத்தி செய்யப்படுகிறது.. மக்கானா விதை உற்பத்தியில் 70% பிகாரின் மிதிலை பிரதேசத்தில் உள்ள மதுபனி மாவட்டம், தர்பங்கா மாவட்டம் கொண்டுள்ளது. மேலும் பிகாரின் சமஸ்திபூர் மாவட்டம், பூர்ணியா மாவட்டம் மற்றும் சிதாமர்கி மாவட்டங்களிலும் மக்கானா விதைக் கொட்டைகள் உற்பத்தி செய்யப்படுகிறது.  

## சமையல்
இந்தியா, சீனா மற்றும் ஜப்பானில் உள்ள தாழ்நிலக் குளங்களில் அதன் விதைகளுக்காக[10] இந்தச் செடிகள் பயிரிடப்படுகிறது. சீனர்கள் பல நூற்றாண்டுகளாக இதனை பயிரிடுகின்றனர். இதனை இந்தியாவின் பீகாரில் 96,000 ஹெக்டேர்களுக்கு மேல் சாகுபடிக்காக ஒதுக்கப்பட்டது.[6] இந்தியாவின் பீகார் மாநிலம் உலகில் உற்பத்தியாகும் 90% நரி கொட்டைகளை உற்பத்தி செய்கிறது.[10] இத்தாவரம் வெப்பமான, வறண்ட கோடை மற்றும் குளிர்ந்த குளிர்காலம் உள்ள இடங்களில் சிறப்பாக வளரும். இதன் விதைகள் கோடையின் பிற்பகுதியிலும், இலையுதிர்காலத்தின் தொடக்கத்திலும் சேகரிக்கப்படுகின்றது. இவ்விதைகளைப் பச்சையாகவோ, வறுத்தோ அல்லது சமைத்தோ சாப்பிடலாம். இதன் விதைகளை எண்ணெய் மற்றும் மசாலாப் பொருட்களைத் தெளித்து உண்ணப்படுகிறது. மேலும் கீர் எனப்படும் கஞ்சி அல்லது புட்டு செய்யப்படுகிறது.  
## பாரம்பரிய மருத்துவத்தில்
நரிக் கொட்டை விதைகள் இந்தியாவில் ஆயுர்வேத மருத்துவத்திலும், சீனப் பாரம்பரிய மருத்துவத்திலும் அதிகம் பயன்படுத்தப்படுகிறது.[10] இந்தியாவில் **மக்கானா** எனப்படும் இதன் விதைகள் பல பகுதிகளில் இது லாவா என்றும் அழைக்கப்படுகிறது.குளங்கள், ஏரிகள் மற்றும் சதுப்பு நிலங்களின் அமைதியான நீரில் வளரும்.. மக்கானா விதைகளை வறுத்து, இனிப்பு, தின்பண்டங்கள், கீர் போன்றவற்றில் பயன்படுத்தப்படுகிறது. மக்கானாவில் 9.7% எளிதில் சீரணிக்கக்கூடிய புரதம், 76% கார்போஹைட்ரேட், 12.8% ஈரப்பதம், 0.1% கொழுப்பு, 0.5% தாது உப்புகள், 0.9% பாஸ்பரஸ் மற்றும் இதன் 100 கிராமில் 1.4 மில்லி கிராம் இரும்புச்சத்து உள்ளது.
# சிங்கார் பள்ளிவாசல்



**சிங்கார் பள்ளிவாசல்** ( *Singar Mosque*) என்பது 15 ஆம் நூற்றாண்டில் கட்டப்பட்ட ஓர் பள்ளிவாசலாகும். இது வங்காளதேசத்தின் தென்மேற்குப் பகுதியில் உள்ள உலக பாரம்பரிய தளமான பேகர்காட் பள்ளிவாசல் நகரத்தின் ஒரு பகுதியாகும். இந்தப் பள்ளிவாசல் அதன் ஒற்றைக் குவிமாடம் கொண்ட சதுர அமைப்பால் வெளிப்படும் செங்கற்களால் கட்டப்பட்டு சுடுமண் அலங்காரங்களால் அலங்கரிக்கப்பட்டுள்ளது.  

## அமைவிடம்
சிங்கார் பள்ளிவாசல் உண்மையில் வங்காளதேசத்தின் தென்மேற்குப் பகுதியில் அமைந்துள்ள பள்ளிவாசல்களின் நகரமான பாகர்காட்டின் ஒரு அங்கமாகும். பாகர்காட்-குல்னா நெடுஞ்சாலையின் தெற்குப் பகுதியில் அமைந்துள்ள இது அறுபது தூண் பள்ளிவாசலுக்கு தென்கிழக்கே சுமார் 200 மீட்டர் (660 அடி) தொலைவில் அமைந்துள்ளது.  

## வரலாறு
அதன் சரியான கட்டுமான தேதியை நிறுவ சிங்கார் பள்ளிவாசலில் எந்த கல்வெட்டுகளும் இல்லை. ஆனாலும், 15 ஆம் நூற்றாண்டைச் சேர்ந்தது என்று கட்டிடக் கலைஞர் அபு சயீத் எம் அகமது மதிப்பிடுகிறார். இதே பாணியிலுள்ள ஒத்த உள்ளூர் கட்டிடங்களின் அறியப்பட்ட வயதுகளின் அடிப்படையில் பிற வல்லுநர்கள், இது 15 ஆம் நூற்றாண்டின் நடுப்பகுதியில் கட்டப்பட்டதாக, நம்புகிறார்கள். ஒரு காலத்தில் பள்ளிவாசல் வளாகம் மூலைகளில் கோபுரங்கள் மற்றும் கிழக்கில் ஒரு நுழைவு வாயில் கொண்ட சுவரால் சூழப்பட்டதாக ஒரு சான்று உள்ளன.  

1970களின் முற்பகுதியில் பள்ளிவாசலின் நிலை "முற்றிலும் அழிந்த நிலையில்" உள்ளதாக வங்காளப்பீடியா விவரிக்கிறது. அரசாங்கத்தின் தொல்லியல் துறை 1984 ஆம் ஆண்டில், தொல்லியல் ஆராய்ச்சியாளர் ஜோஹன்னா ஈ. வான் லோஹுய்சென் டி லீவ், கட்டிடம் ஓரளவு புதுப்பிக்கப்பட்டதாக எழுதினார், ஆனால் "அதன் மூலை கோபுரங்கள் இன்றும் சேதமடைந்த நிலையிலேயே உள்ளன". சிங்கார் பள்ளிவாசலின் ஒரு பகுதியாக இருக்கும் பாகர்காட் பள்ளிவாசல் நகரம் 1985 இல் உலக பாரம்பரிய தளங்களின் பட்டியலில் இடம்பெற்றது.ref name="whc" /> இது 2010 களில் "நல்ல பாதுகாப்பில்" இருப்பதாகவும் மதிப்பிடப்பட்டது.  
சிறப்பியல்புடன் அமையப்பெற்றுள்ள சிங்கார் பள்ளிவாசல். ]]
# பகடி ஓவியம்

உருவத்தின் பகடி ஓவியம்]]  
சிதைந்த பொம்பெயி நகரத்தின் பகடி ஓவியம்]]  

**பகடி ஓவியம்** (*caricature*), ஒரு மனிதனை அல்லது ஒரு பொருளை அல்லது ஒரு நிகழ்வை நகைச்சுவைக்காக அல்லது அரசியலுக்காக பகடி செய்து மிக எளிமையாக வரைவதாகும். இது கருத்தோவியத்தை விட எளிமையாக, ஓவியத்தில் எவ்வித குறிப்பு எழுத்துக்கள் இன்றி வரைவதாகும்.  

பகடி ஓவியங்கள் அவமதிப்பதாகவோ அல்லது பாராட்டுக்குரியதாகவோ இருக்கலாம். மேலும் அரசியல் நோக்கத்திற்காக அல்லது பொழுதுபோக்கிற்காக மட்டுமே வரையலாம். அரசியல்வாதிகளின் கேலிச்சித்திரங்கள் பொதுவாக தலையங்க கருத்தோவியங்களில் பயன்படுத்தப்படுகிறது. அதே நேரத்தில் திரைப்பட நட்சத்திரங்களின் கேலிச்சித்திரங்கள் பெரும்பாலும் பொழுதுபோக்கு இதழ்களில் காணப்படுகிறது..  

இலக்கியப்படி, பகடி ஓவியம் என்பது ஒரு நபரின் விளக்கமாகும். இது சில குணாதிசயங்களை மிகைப்படுத்திப் பயன்படுத்துகிறது.  

## இதனையும் காண்க
- கருத்தோவியம்
- வரைகதை
# காசின் தேன் பறவை



**காசின் தேன் பறவை** (*Cassin's honeybird*)(***புரோடோடிசுகசு இன்சிக்னிசு***), **காசினின் தேன்வழிகாட்டி** என்றும் அழைக்கப்படுகிறது. இது இண்டிகேடோரிடே குடும்பத்தில் உள்ள ஒரு வகை பறவை சிற்றினமாகும்.  

## பரவல்
இதன் வரம்பு ஆப்பிரிக்க வெப்பமண்டல மழைக்காடு முழுவதும் பரவியுள்ளது (தகோமி இடைவெளியையும் ஒன்றுடன் ஒன்று இணைக்கிறது).
# பச்சை முதுகு தேன் பறவை



**பச்சை-முதுகுத் தேன் பறவை** (*Green-backed honeybird*)(*புரோடோடிசுகசு சாம்பெசியே*), கிழக்குப் பச்சை-முதுகுத் தேன் வழிகாட்டி, பச்சை-முதுகுத் தேன் வழிகாட்டி மற்றும் மெலிந்த-அலகு தேன்வழிகாட்டி என்றும் அறியப்படும், இது இண்டிகேடோரிடே குடும்பத்தில் உள்ள ஒரு பறவை சிற்றினமாகும். இது வடக்கு மஞ்சள் வெள்ளைக் கண்ணின் கூட்டினைப் பயன்படுத்தும் ஒட்டுண்ணிப் பறவை.  

## சரகம்
பச்சை-முதுகுத் தேன் பறவை அங்கோலா, போட்சுவானா, காங்கோ மக்களாட்சிக் குடியரசு, கென்யா, மலாவி, மொசாம்பிக், நமீபியா, தன்சானியா, சாம்பியா மற்றும் சிம்பாப்வே ஆகிய நாடுகளில் காணப்படுகிறது .
# பாலிட் தேன் வழிகாட்டி



**பாலிட் தேன்வழிகாட்டி** (***இண்டிகேட்டர் மெலிபிலசு***) என்பது இண்டிகேடோரிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் **கிழக்கு சிறிய தேன்வழிகாட்டி** என்றும் அழைக்கப்படுகிறது. இது அங்கோலா, காங்கோ மக்களாட்சிக் குடியரசு, கென்யா, மலாவி, மொசாம்பிக், தன்சானியா, உகாண்டா, சாம்பியா மற்றும் சிம்பாப்வே ஆகிய நாடுகளில் காணப்படுகிறது.  

## வகைப்பாட்டியல்
இந்த சிற்றினம் வில்காக் தேன் வழிகாட்டியுடன் மிக நெருங்கிய தொடர்புடையது. மேலும் இரண்டு சிற்றினங்களும் அளவில் மிகவும் ஒத்தவை. மற்றொரு இனம், *இன்டிகேட்டர் நரோகென்சிசு* கென்யா மற்றும் தான்சானியாவின் எல்லையில் விவரிக்கப்பட்டுள்ளது. இது ஒரு இளம் பாலிட் தேன்வழிகாட்டி மாதிரியிலிருந்து விவரிக்கப்பட்டதாகத் தோன்றுகிறது.
# சென்கர் தேன் வழிகாட்டி


**சென்கர் தேன்வழிகாட்டி** (*Zenker's honeyguide*)(*மெலிக்னொமான் சென்கேரி*) என்பது இண்டிகேடோரிடே குடும்பத்தில் உள்ள ஒரு பறவை சிற்றினமாகும். இது கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன் மற்றும் உகாண்டா ஆகிய நாடுகளில் காணப்படுகிறது .  

இதன் பொதுவான பெயர் மற்றும் இலத்தீன் இருசொற் பெயர் செர்மன் தாவரவியலாளர் ஜோர்ஜ் ஜென்கரை நினைவுபடுத்துகின்றன.